4.1.2023 г.
BG
Официален вестник на Европейския съюз
L 2/17
(7)
В научното си становище Органът стигна до заключението, че грахово-оризовият протеин, ферментирал под въздействието на мицели на Lentinula edodes, e безопасен при предложените условия на употреба.
Поради това посоченото научно становище дава достатъчно основания да се установи, че ферментиралият грахово-оризов протеин, когато се използва в печива, хляб, хлебчета, крутони, пици, зърнени закуски, зърнени блокчета, напитки на основата на плодове и зеленчуци, напитки на прах, какаови и шоколадови сладкарски изделия, млечни аналози и немлечни заместители на хранения за регулиране на телесното тегло, ферментирали продукти на млечна основа, макаронени изделия, месни заготовки и месни продукти, супи (готови за консумация) и концентрати за супи или супи на прах, салати, аналози на месо, напитки на млечна основа и заместители на отделни хранения за контрол на теглото, предназначени за населението като цяло, отговаря на условията за пускането му на пазара в съответствие с член 12, параграф 1 от Регламент (ЕС) 2015/2283.
(8)
В научното си становище Органът също така отбеляза, че заключението му относно безопасността на новата храна се основава на научните изследвания и данните от подробното описание на производствения процес и на аналитичните данни за състава на новата храна, съдържащи се в досието на заявителя, без които той нямаше да може да направи оценка на новата храна и да стигне до заключението си.
(9)
Комисията поиска от заявителя да поясни допълнително предоставената обосновка във връзка с претенцията за права на собственост над тези научни изследвания и данни, както и да поясни претенцията си за изключително право на позоваване на тези данни в съответствие с член 26, параграф 2, буква б) от Регламент (ЕС) 2015/2283.
(10)
Заявителят декларира, че притежава права на собственост и изключителни права на позоваване на научните изследвания и данните от подробното описание на производствения процес и аналитичните данни за състава на новата храна към момента на подаване на заявлението и че трети страни нямат право на законен достъп, използване или позоваване на посочените данни.
(11)
Комисията направи оценка на цялата информация, предоставена от заявителя, и счита, че той е доказал в достатъчна степен, че е изпълнил изискванията по член 26, параграф 2 от Регламент (ЕС) 2015/2283.
Поради това научните изследвания и данните от подробното описание на производствения процес и аналитичните данни за състава на новата храна следва да бъдат защитени в съответствие с член 27, параграф 1 от Регламент (ЕС) 2015/2283.
Съответно за период от пет години от влизането в сила на настоящия регламент само на заявителя следва да бъде разрешено да пуска на пазара в рамките на Съюза грахово-оризов протеин, ферментирал под въздействието на мицели на Lentinula edodes.
(12)
Това, че разрешаването на новата храна и позоваването на съдържащите се в досието на заявителя научни изследвания и данни са ограничени единствено в полза на заявителя, обаче не възпрепятства последващи заявители да подават заявления за разрешаване на пускането на пазара на същата нова храна, при условие че заявлението им се основава на законно получена информация в подкрепа на съответното разрешение.
(13)
Поради това е целесъобразно включването на грахово-оризовия протеин, ферментирал под въздействието на мицели на Lentinula edodes, като нова храна в списъка на Съюза на новите храни да съдържа информацията, посочена в член 9, параграф 3 от Регламент (ЕС) 2015/2283.
(14)
Грахово-оризовият протеин, ферментирал под въздействието на мицели на Lentinula edodes, следва да бъде включен в списъка на Съюза на новите храни, установен в Регламент за изпълнение (ЕС) 2017/2470.
Поради това приложението към Регламент за изпълнение (ЕС) 2017/2470 следва да бъде съответно изменено.
(15)
Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
ПРИЕ НАСТОЯЩИЯ РЕГЛАМЕНТ:
Член 1 1.
Разрешава се пускането на пазара в рамките на Съюза на грахово-оризов протеин, ферментирал под въздействието на мицели на Lentinula edodes.
Грахово-оризовият протеин, ферментирал под въздействието на мицели на Lentinula edodes (гъба Шиитаке), се включва в списъка на Съюза на новите храни, установен в Регламент за изпълнение (ЕС) 2017/2470.